Nenadi Esther Usman bụ onye ndọrọndọrọ ọchịchị Naịjirịa si Jere na Kaduna Steeti, Naịjirịa. A hoputara ya dịka onye na-anọchite anya mpaghara Kaduna South na nhoputa emere n'ọnwa Eprel afọ 2011, nke ọ zọrọ site n'otu ndọrọndọrọ ọchịchị People's Democratic Party (PDP). Usman bidoro agụmakwụkwọ ya na Jos, mechaa gafe na Kagoro, o mechara gaa kọleji gọọmentị etiti, Jos, Plateau steeti . O mechara nweta akara ugo mmụta mbụ ya na Geography na Mahadum Ahmadu Bello, Zaria ma mesịa nweta akara ugo mmụta di elu na Mahadum Jos . Ọ bụrụ onye isi nchịkwa nke Dana Ventures ma mechaa bụrụkwa onye ndụmọdụ na steeti Kaduna n'afọ 1992. Ọ bụkwara onye ndụmọdụ n'afọ 1993 ma onye isi n'ahụ maka ndị ọrụ FCDA site n'afọ 1994 ruo 1998.  Usman arụọla ọrụ dị ukwuu na inye ụmụ nwanyị ikike ya na mbọ dị oke mkpa ọ gbara ịbido otu Nke n'abụghi Gọọmenti nwe akpọrọ "Education and Empowerment for women" nke nwere isi ụlọ ọrụ ya dị na Jere dị na Kaduna Steeti ma tinyerekwara na ọ bụ onye isi oche ugbua nke nchịkọta otu ndị na-abụghị nke Gọọmenti nwe maka nkwalite Umunwanyị na Steeti Kaduna.